Į Pasaulio Lietuvių Katalikių Organizacijų Unijos Centro Valdybą 
įėjo trys sąjungietės, būtent: M. Galdikienė, pirm.; Genovaitė Kaneb, 
vicepirm.; ir Dr. N. Brazenaitė, sekretorė. 

Chicagos sąjungietės įsijungė į pirmosios Dainų Šventės darbą. Juzė 
Daužvardienė prieš dvejis metus įstojo į centrinį komitetą. Redaktorė Dalė 
Murray buvo pakviesta pirmininkauti angliškos reklamos komisijai; Vik- 
torija Leone, Chicagos Apskrities pirmininkė, įėjo į komisijos narius. 

Persikėlusi gyventi į saulėtą Floridą buvusi ilgametė Centro iždininkė 
Elena Verbela (Statkienė) suorganizavo naują 18-tą kuopą Miami mieste. 


Skaudžios Žinios 


Sąjungietes pasiekė liūdna žinia, kad prieš trejus metus Lietuvoje, 
Zanavykų krašte, mirė kun. Jono Jakaičio sesuo Antanina Jakaitytė išgy- 
venusi 71 metus. Amerikon buvo atvykusi 1913 m. pas brolį kun. Jakaitį, 
kuris tuomet klebonavo Worcesterio šv. Kazimiero parapijoje. Per šešis 
savo gyvenimo metus Amerikoje ji darbavosi lietuvių moterų švietimui ir 
organizavo draugijas. Ji buvo iniciatorė ir kartu su Uršule T. Jokubaus- 
kaite, A. Nausėdiene ir kitomis veiklesnėmis lietuvaitėmis įkūrė A.L.R.K. 
Motėrų Sąjungą su mėnesiniu žurnalu, „Moterų Dirva“. 


DVIDEŠIMT SEPTINTAS SEIMAS 


Organizacijos 27-tas seimas įvyko 1957 m. rugpiūčio 19-22 d., Šv. An- 
tano parapijos salėje, Cicero, Ill., 2-tros kuopos globoje. 

Šv. Mišių auką atlaikė J. E. Vysk. V. Brizgys, asistuojant kun. Alek- 
siejui ir kun. Vilkaičiui. 

Seimo preziudimą sudarė: pirm. Marija Kasevičienė (Mich.); vicepirm. 
Charlotte Serwo (Conn.); I-moji sekr. Viktorija Leonė (Ill); II-roji sekr. 
Juzė Smith (Mass.). 

Seimą pasveikino J.E. Vysk. V. Brizgys, Prel. I. Albavičius, Kun. 
Jakaitis, MIC, L. Šimutis, „Draugo“ redaktorius, Kun. P. Činikas, MIC, 
A.L.R.K. Federacijos pirm. A. Rudis, Lietuvos konsulas P. Daužvardis ir O. 
Zailskienė, lietuvių skaučių atstovė. 


Šio suvažiavimo metu buvo įsteigtas Stipendijų Fondas. Fondą įsteigti 
pasiūlė Centro pirm. Julė Mack. Tikslas — padidinti narių skaičių sąjun- 
goje. 

Tam reikalui išrinkta komisija į kurią įėjo Julė Mack (Mass.), Dalė 
Murray (Ill), Virginia Shimkienė (Ill.), Sofija Dirzienė (Ill) ir visos 
Direktorės, 


Marie Kase — 54 kp. 

1957-1961 — pirmininkė 

1945 -1949 — Michigan 
Direktorė. 

Pasaulio Katalikių Moterų Organizacijų Unijos kongrese Romoj 1957 m. Iš k. į d.: 
Genovaitė Kaneb, Marcelė Watkins, Unijos pirm. iš Paryžiaus Birutė Venskuvienė, 
prel. dr. V. Balčiūnas, kun. S. Yla, prof. kun. Sukuras ir prof. Z. Ivinskis. 


Taip pat buvo sutvarkytos ligonio formos palengvinti nustatytų klau- 
simų atsakymą. Ypatingas dėmesys buvo atkreiptas į žurnalą. 

Naujoji Centro valdyba išrinkta tokios sudėties: dvasios vadas prel. 
P. M. Juras (Mass.); pirm. Marija Kasevičienė (Mich.); I-moji vicepirm. 
Albina Poškienė (Ill); II-roji vicepirm. Marcelė Watkins (Mass.); rašt. 
Viktorija Leonė (Ill); ižd. Donna Kamm (Ill); iždo globėjos — Natalija 
Šatūnienė (Ill.) ir Marijona Druktanienė (Ill). „Moterų Dirvą“ redaguoti 
palikta Dalė Murray. Daktaras kvotėjas paliktas Dr. S. Biežis. 

Direktorės: Conn. — Charlotte Serwo, Ill. — M. Paukštienė, Mass., Mai- 
ne ir N.H. Uršulė Daukantienė, Mich. — Stephanie Kryger, N.Y. ir N.J. — 
Anelė Balbaitienė, Ohio — Ona Stepulionienė, Pa. — Julė Tamanauskienė. 

Skundų komisija: J. Karpiūtė, E. Širvinskienė ir Sophia Bartkaitė. 

Įnešimų komisija: V. Galnaitė, J. Čepulienė ir Uršulė Rastenienė. 

Lietuvos Konsulas Petras Daužvardis savo gražią, turiningą kalbą 
pradėjo šiais žodžiais: „Atvykau pasveikinti Jus, Lietuvių Kat. Mot. Są- 
jungos atstoves, ir padėkoti Jums ir per Jus Moterų Sąjungai už nuolatinę 
ir visokeriopą paramą Lietuvai... Moterų Sąjunga yra daug padariusi 
tarpe lietuvių Amerikoje, bet dar daugiau gali padaryti. Daugiau daryti 
reikalauja ir organizacija ir tauta. Organizacijos darbas ir gajumas yra 
jos gyvumo ir stiprumo pažymys...“ Išklausiusios visą kalbą, atstovės 
gerb. Konsulo pasiūlymus įtraukė ir į rezoliucijas. 

1957 m. rugsėjo 25 d. į Romą išskrido Genovaitė Kaneb ir jos mamytė 
Marcelė Watkins, dalyvauti Pasaulio Katalikių Moterų Organizacijų Unijos 
kongrese. G. Kaneb yra pirmutinė Amerikoj gimusi lietuvė paskirta ats- 
tovauti Amerikos ir Lietuvos katalikes didžiajame kongrese. Jai taip pat 
pavesta audiencijoje pas Šv. Tėvą Popiežių Pijų XII atstovauti ir kalbėti 
visų katalikių moterų vardu, kurios yra už geležinės uždangos. 

Šventajam Tėvui Pijui XII buvo įteiktas sveikinimas — labai gražus 
avies odos adresas, paruoštas seselės M. Gratios iš Chicagos kartu su 
knyga apie lietuviškus kryžius. Šitie du daiktai bus laikomi Vatikane 
lietuviškų turtų rinkinyje. 


